Kota Belud

Kakadayan Kota Belud nopo nga iso kakadayan toning do boogian kotogisan kotonobon, Sabah. Sinodu Kota Belud kumaa Kota Kinabalu nopo nga lobi kuang 77 kilometer miampai manganu timpu sajaam, om Kota Belud nopo nga wayaan utama mongoi Kudat. Kota  Belud nogi kosiliu kopointutunan gulu  sabaagi kinoyonon mintong kolumison do Nulu Nabalu.

 Etimologi 

 Nontodon Kota Belud 
Ngaran Kota Belud diti nopo nga mantad id boros Bajau, "Kota" i kikomoyon kuta mananalob om "Belud" nopo nga kikomoyon do nulu. Mantad diri, milo nogi roiton o Kota Belud sabaagi "Kuta Mananalob id timpak Nulu".

 Sajara 
 Tempasuk 
 Pomorintaan Sultan 
Id Timpuunon, Tempasuk(baino Kota Belud) i haro no mantad toun 1700-an i tinalahanan do tulun Iranun. Id toun 1781,  kinoyonon Tempasuk noporinta pointongkop do Raja Ismail sabaagi luguan kinoyonon diri om pomorintaan sumusuhut nogontian di tanak  disio i Raja Tebuk. Antakan do timpu dii, kinoyonon Tempasuk nogi nakagayat do ginawo Kesultanan Sulu om Kesultanan Brunei montok mogion-gion id Tempasuk. Maamaso lobi kuang toun 1850, kinoyonon sandad id Pandasan pinorinta di Sultan Sulu, i Datu Sri Raja Dinda.  Nga, kuasa diti nopo nga kohompit no do kinoyonon Tempasuk i Raja Tebuk alapas tapa disio i Raja Ismail. Id toun sumusuhut, pomorintaan dii naanu kawagu di Datu Rambangan bin Datu Baskal om Datu Amirbahal i noumboyo di Kesultanan Brunei sorili toun 1870. Maso nopo pomorintaan Kesultanan Sulu om Kesultanan Brunei, Tempasuk asaru osiliu kinoyonon do pisingkiwalan id iso ginumuan sokinoyonon. Pisongkiwalan diti nosiliu miagal kinaantakan rumpakan, pamataian om natakahan ii abaagi di piipiro boyungan tinaru id watas dii. Kaparagatan lanun nga maan nogi mibagal  ogumu id watas Tempasuk.

Kinorikatan British id Tempasuk
Maamaso nopo di kinorikatan do British di toun 1878, nosimbanan i Raja Tebuk do tanak disio, i Datu Komidal, roitan nogi sabaagi do Sultan Sa Tebuk.  Pomorintaan kuasa Sultan Sa Tebuk id timpu dii nga poinrontob om kaanu panatalan mantad kinohinoon do British.  I no tu, kinorikatan do British nogi nga nakaanu minagahau kawagu pomorintaan pointongkop do Tempasuk.  Sultan Sa Tebuk om Datu Rambangan nopo nga pinatahak do tonggungan montok papadalan kinoyonon pentadbiran id taang Mukim.  Legasi Datu Komidal (Sultan Se Tebok) om pinolombus  di ipag Datu Rambangan bin Datu Baskal sabaagi Raja Tempasuk sabab no kinohoroon British irad  di Maharaja Dinda i kikuasa id Pandasan. 

Tumanud nopo tupisor British i F.G Whelan, K.G Tregonning om William Pretyman, otoronong id Tampasuk id nokoinsonong kawagu miagal diri po maso di pendudukan British, om nogi perlantikan William Pretyman sabaagi Residen Inggeris i kumoinsan di toun 2 Mikat 1878.   Kinohoroon William Pretymen sabaagi residen Tempasuk kaanu manahak bagas i agayo kopio montok Sultan Sa Tebuk i natagakan kuasa pointongkop id  Tempasuk i tinungkusan mantad tapa disio i Raja Tebuk..  Sultan sa  Tebuk nogi nga amu kaanu gumaga winonsoi  W. Pretyman tu narahung isio di tipagon i Datu Rambangan i nakasawo tadi di Bai Pandaupan..  Sajara kinohoroon Tempasuk sabaagi iso entiti montok di tulun mogigigion ontok timpu dilo om kuasa Sultan Sa Tebuk i nopupusan soira kuasa barat ruminikot sinumangod id Tempasuk ontok toun 1878, miampai pangalapan montok Borneo di SBBUB ontok toun 1881. . 

William Pretyman
Wiliiam Pretyman nopo nga Residen Inggeris i kumoiso id Tempasuk, i nokotimpuun mantad toun 1878 gisom 1880.  Nokorikot isio id Tempasuk miampai maya do ralan mantad Kuala Abai di 2 Mikat 1878. Ogumu kouhupan di nowonsoi disio miagal do manahak kotoronongon id suang pisingkiwalan montok kotolu-tolu tinaru loloolobi no tinaru Bajau, Dusun om Iranun. 

Iti nopo nga kouhupan i nowonsoi di William Pretyman;
Popoindalan aktiviti pongindopuan id suang sistem barter(pialanan kamot tumaran).
Papaharo do Badi Kota Belud i kakal po gisom baino. Badu nopo di pinaharo nga badi di bobos tosopung id Pogun Sabah.
Mombontuk tinimungan pulis i nokopogulu id Sabah, i pinuruan di kapten Witte ontok 6 Manom 1878. I ogingo nopo, tinimungan diti nopo nga momoguno do korita montok kumaraja. Otutunan o tinimungan diti sabaagi "Skuad Polis Tulud om Kikarabau"
Minomonsoi iso Mahkamah Gonop montok monurupu kobolingkahangan, kasalaan montok tulun ginumuan.

 Kotoinaan 
Majlis Watas Kota Belud
Upis Watas Kota Belud nopo nga iso kotoinaan i nokodori no kopio nowonsoi id pogun Sabah, om nogi nowonsoi iti Upis Watas Kota Belud di toun 1952. Maso nopo hilo po o Kerajaan Kolonial, nokoumbal o watas tokoro id Ranau id naungan kotoinaan Upis Watas Kota Belud pogulu po toun 1953. Kakadayan tokoro Tenghilan nogi koumbal do poinsuang id kotoinaan Upis Watas Kota Belud, pogulu po nokorikot o sangod mantad Jepun.

 Demografi Mogigion 
 Tinaru 
 Ginumu tulun id Kota Belud 
Tumanud nopo di statistik ontok toun 2010 nopo nga popokito ginumu tulun id Kota Belud  i kigumu 8,392 om om majoriti nopo dii nga etnik Bajau Samah.

Iti nopo nga ginumu tulun id posorili Kota Belud ontok toun 2010 tumanud tinimungan etnik, kinoyonon Pihak  Berkuasa Tempatan om pogun, Malaysia.
Ginumu Tulun tumanud tinimungan etnik, kinoyonon pihak berkuasa tempatan om Pogun, Malaysia, 2010TounMelayuKadazan/DusunBajauMurutBumiputera LainCinaIndiaSuai-suaiOkon warganegara MalaysiaGinumu  pointongkop20102657294,0472791578119711,5388,3922020
(timpu abantalan)

 Jantina 
iti nopo nga ginumu tulun id Kota Belud ontok  toun 2010 tumanud jantina miagal dilo;
JantinaTounKusaiTonduGinumu20104,4743,918 8,392

 Koubasanan 
 Tomu 
Tomu Kota Belud haro no lobi mantad 140 toun om nokosiliu Tomu di talaid id pogun Sabah. Ontok 13 Momuhau 1878, Tomu Kota Belud pinaharo di songulun Residen British i kumoinsan nogi id Tempasuk (Otutunan o Tempasuk di pogulu po sabaagi Kota Belud) i William Pretyman.  Dimpoton nopo disio nga papaharo diti Tomu nopo nga mooi do poposonong tulun ginumuan mikorumo di Residen om pegawai watas, miampai  manahak kosiwatan di tulun ginumuan montok mongindapu momoguno sistom Barter.  Nakalantoi nogi isio do popiiso tolu etnik tagayo id watas Kota Belud i Bajau, Kadazandusun om Iranun i asaru do  misingkiwal antakan dii.  Ii no tu, goos i pinoindalan di William Pretyman lobi 100 toun di pogulu id minahak do bagas dit tagayo ii popiiso tolu etnik tagayo id watas dii gisom baino.  Koiyonon  Tomu iti nopo ontok intonodon nopo nga id Kampung Siasai i kakal po gunoon gisom baino om ointutunan nogi do Tomu tagayo i pohoroon tikid tadau minggu tadau koturu. 

 Toud 
Buuk Pluraliti Dan Budaya Di Sabah, suntinga di Saidatul Nornis Hj. Mahali, Mohd Sarim Hj. Mustajab om Suraya Sintang; Penerbit Universiti Malaysia Sabah, 2007.

 Sukuon 

 Noputan labus 
 Laman Web Rasmi Pejabat Daerah Kota Belud


Kategori:Daerah di Sabah
Kategori:Pekan di Sabah